ตรวจสอบสถานะเราไม่ทิ้งกัน 19 พ.ค. โอนเงินเยียวยา 5000 บาท เพิ่มอีก 7 แสนคน
เช็กสถานะ เราไม่ทิ้งกัน เช้าวันนี้คลังทยอยโอนเงินเยียวยา 5000 บาท ให้ผู้ที่มีปัญหาเรื่องบัญชีไม่ตรง เพิ่มอีก 7 แสนคน ใครยังไม่ได้เงินอย่าลืมตรวจสอบสิทธิ์จากกรณีรัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน เปลี่ยนแปลงข้อมูลการรับเงิน และยื่นข้อมูลเพิ่มเติมได้ทางด้าน นายลวรณ แสงสนิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เผยว่า มีผู้ผ่านเกณฑ์มาตรการ เราไม่ทิ้งกัน จะได้รับเงินเยียวยา 5000 บาท จำนวน 15 ล้านคนขณะที่ กระทรวงการคลัง ได้เปิดช่องทางรับเรื่องร้องเรียน สำหรับผู้ที่ไม่ได้รับสิทธิ์เราไม่ทิ้งกัน ผ่านสาขาของธนาคารกรุงไทย ธนาคารออมสิน หรือธนาคารเพื่อการเกษตรและสหกรณ์การเกษตร ในระหว่างวันที่ 18-29 พ.ค. 63นอกจากนี้ ประชาชนในต่างจังหวัดสามารถร้องเรียนการช่วยเหลือเยียวยาที่เกี่ยวข้องกับสถานการณ์โควิด-19 รวมถึงมาตรการเยียวยา 5000 บาท ได้ที่ศูนย์ดำรงธรรม กระทรวงมหาดไทย ทุกจังหวัด อีกช่องทางหนึ่งด้วยอย่างไรก็ตาม ในวันอังคารที่ 19 พ.ค. 2563 จะมีการโอนเงินให้กับผู้ได้รับสิทธิ์แต่ชื่อบัญชีไม่ตรงกับชื่อและนามสกุลที่ลงทะเบียนไว้ จำนวน 5.9 แสนราย รวมทั้งผู้ที่โอนเงินไม่สำเร็จและได้ผูกบัญชีพร้อมเพย์เรียบร้อยแล้ว รวมเป็น 700000 รายสำหรับวิธีตรวจสอบสถานะได้ง่ายๆ ว่าได้รับเงินมาตรการเยียวยา 5000 บาท หรือไม่ ได้ทันที เพียงทำตาม 3 ขั้นตอนต่อไปนี้1. เข้าไปที่ www.เราไม่ทิ้งกัน.com2. เลือกเมนู ตรวจสอบสถานะ (แถบสีเทา) หรือ (คลิกที่นี่)3. กรอกข้อมูลส่วนตัว อาทิ หมายเลขบัตรประจำตัวประชาชน หมายเลขโทรศัพท์ และ วัน/เดือน/ปีเกิด.
เช็กสถานะ เราไม่ทิ้งกัน เช้าวันนี้คลังทยอยโอนเงินเยียวยา 5000 บาท ให้ผู้ที่มีปัญหาเรื่องบัญชีไม่ตรง เพิ่มอีก 7 แสนคน ใครยังไม่ได้เงินอย่าลืมตรวจสอบสิทธิ์
เราไม่ทิ้งกัน,ลงทะเบียนเราไม่ทิ้งกัน,www.เราไม่ทิ้งกัน.com,เงินเยียวยา 5000 บาท,ตรวจสอบสถานะเราไม่ทิ้งกัน,สถานะเราไม่ทิ้งกัน